PATVIRTINTA

Šilalės rajono savivaldybės administracijos

direktoriaus 2023 m. kovo 3 d. įsakymu

Nr. DĮV-160

**ŠILALĖS RAJONO SAVIVALDYBĖS ADMINISTRACIJOS ŠILALĖS MIESTO SENIŪNIJOS 2023 METŲ VEIKLOS PLANAS**

**VEIKLOS TRUKMĖ – 2023 M. SAUSIO 1 D. – 2023 M. GRUODŽIO 31 D.**

**BENDROJI DALIS**

Šilalės miesto seniūnija yra Šilalės rajono savivaldybės administracijos filialas, veikiantis Šilalės miesto teritorijoje. Seniūnija užima 353 ha plotą, kurioje gyvena ~ 4700 gyventojų. Seniūnijoje (mieste) yra 65 gatvės, kurių bendras ilgis 35,6 km, iš jų 30,3 km su asfaltbetonio danga, 2,7 km su žvyro (skaldos) danga, 2,6 km be dangų.

Seniūnija suskirstyta į keturias seniūnaitijas: Karšuvos, Šarūno, Draugystės, Pušyno.

Seniūnija prižiūri viešąsias kapines Šilalės mieste ir Gūbrių kaime, evangelikų – liuteronų kapines, Lietuvos partizanų kapines, II pasaulinio karo karių kapines, senąsias žydų kapines, Šilalės pušyną, Šilalės Bendruomenių parką, gatves, aikštes, pėsčiųjų takus aplink miesto tvenkinį, į miesto pušyną bei palei jį, kelių atkarpas į sodų bendriją „Draugystė“ ir „Dobilas“ ir kitas bendras teritorijas, vykdo ir organizuoja gatvių ir kitų teritorijų apšvietimą, viešųjų tualetų paslaugų teikimą, lietaus nuotekų tinklų priežiūrą, vandens telkinių, želdinių ir gėlynų priežiūrą, prižiūri lieptus per Ašučio ir Lokystos upes, vaikų žaidimų aikšteles ir kt. Organizuoja darbus pagal užimtumo didinimo programą ir visuomenei naudingą veiklą, dalyvauja rengiant ir įgyvendinant gyventojų užimtumo programas seniūnijos aptarnaujamoje teritorijoje.

Seniūnija vykdo gyvenamosios vietos deklaravimo duomenų ir gyvenamosios vietos neturinčių asmenų apskaitą, viešojo administravimo funkciją. Atlieka notarinius veiksmus, numatytus Lietuvos Respublikos notariato įstatyme.

Seniūnijai priskirtos funkcijos įgyvendinamos Šilalės rajono savivaldybės biudžeto lėšomis, Lietuvos Respublikos valstybės biudžeto lėšomis, ES struktūrinių fondų lėšomis ir kitais ištekliais.

Seniūnijoje dirba 2 valstybės tarnautojai (seniūnas ir vyriausiasis specialistas), 18 darbuotojų dirbančių pagal darbo sutartis (1 ūkvedys, 12 aplinkos tvarkytojų, 2 vairuotojai, 1 traktorininkas, 2 kapinių prižiūrėtojai).

Šilalės mieste nėra tinkamai išspręstas žemės priskyrimo prie daugiabučių gyvenamųjų namų klausimas, nes pagal dabartines teisines nuostatas, kai reikalingas 100% gyventojų sutikimas, praktiškai neįgyvendinamas. Dabartiniu metu situacija yra iš dalies pasikeitusi. Lietuvos vyriausiasis administracinis teismas išaiškino, kad gyventojai privalo prižiūrėti teritorijas, kuriomis naudojasi, savo lėšomis, nors žemės sklypai nėra teisiškai sutvarkyti. Šiuo metu suformuoti ir priskirti žemės sklypai prie daugiabučių gyvenamųjų namų Dvaro g. 7, J. Basanavičiaus g. 7, 8, Dariaus ir Girėno g. 1.

Būtina gerinti žaliųjų atliekų kompostavimo aikštelės Paneročio kaime darbo laiko grafiką. Pageidautina, kad aikštelė dirbtų visas savaitės darbo dienas ir visą pamainą. Žiūrint į ateitį, mūsų rajonui per maži šios aikštelės pajėgumai.Visiškai neišspręstas žaliųjų atliekų surinkimas žiemos periodu, taip pat problema, nes nėra kur pristatyti smulkių medžių, krūmų genėjimo šakų.

Kitos opios problemos – tai bedarbystė, girtavimas, tinginystė, o taip pat visuomeninio (miesto) turto gadinimas, naikinimas.

**VEIKLOS TIKSLAI**

Šilalės miesto seniūnija šiais metais vykdo šias veiklos programas:

1. Savivaldybės funkcijų įgyvendinimo ir valdymo tobulinimo programa – sudaryti sąlygas įgyvendinti savarankiškąsias ir teisės aktais pavestas atlikti kitas funkcijas, užtikrinti dirbančiųjų administracinius gebėjimus, didinant viešojo administravimo efektyvumą.

2. Kultūros ugdymo ir etnokultūros puoselėjimo programa – išsaugoti ir populiarinti regiono kultūros paveldą ir tradicijas, skatinti visuomenės dalyvavimą kultūroje, didinti kultūros ir viešosios informacijos prieinamumą, skatinti kultūros paslaugų plėtrą bei modernizuoti kultūros įstaigų infrastruktūrą.

3. Kūno kultūros ir sporto programa – didinti seniūnijos gyventojų fizinį aktyvumą.

4. Valstybinių (perduotų savivaldybėms) funkcijų vykdymo programa –užtikrinti efektyvų valstybinių (perduotų savivaldybėms) funkcijų vykdymą.

5. Komunalinio ūkio ir turto programa – gerinti seniūnijos aplinkos kokybę, prižiūrėti viešąsias teritorijas ir inžinerinę infrastuktūrą, tobulinti savivaldybei nuosavybės teise priklausančios žemės ir kito turto valdymą, naudojimą ir disponavimą juo.

**SAVIVALDYBĖS FUNKCIJŲ ĮGYVENDINIMO IR VALDYMO TOBULINIMO PROGRAMA**

Seniūnija numato išduoti pažymas apie šeimos sudėtį, gyventojų charakteristikas, laidojimo leidimus ir kt. dokumentus, atlikti notarinius veiksmus. Atlikti viešojo administravimo funkcijas, susijusias su Lietuvos Respublikos teisės aktų vykdymu (kontrole), Šilalės rajono savivaldybės tarybos sprendimų, mero potvarkių, administracijos direktoriaus įsakymų ir seniūnijos veiklos programų vykdymu. Tikslas – užtikrinti kultūringą ir teisingą gyventojų aptarnavimą, tikslingą ir ekonomišką skirtų asignavimų panaudojimą, nepažeidžiant galiojančių teisės aktų.

**KULTŪROS UGDYMO IR ETNOKULTŪROS PUOSELĖJIMO PROGRAMA**

Seniūnija numato atlikti miesto papuošimą valstybinių švenčių progomis – Lietuvos valstybės atkūrimo dienos (vasario 16 d.), Lietuvos valstybės Nepriklausomybės atkūrimo dienos (Kovo 11 d.), Lietuvos valstybės (Karaliaus Mindaugo karūnavimo) (liepos 6 d.). Organizuoti Joninių (birželio 24 d.), Šilalės miesto šventę. Miesto parengimą žemdirbių šventei bei prisidėti prie kitų kultūros renginių organizavimo Šilalėje. Kalėdinės-naujametinės eglės įrengimą ir miesto papuošimą.

**KŪNO KULTŪROS IR SPORTO PROGRAMA**

Siekiant įtraukti vaikus, jaunimą ir kitas gyventojų grupes į sportinę veiklą, reikia organizuoti daugiau įvairių sporto renginių ir švenčių. Gyventojams organizuojamos seniūnijų gyventojų sporto šakų varžybos, sudaromos sąlygos atstovauti rajonui Lietuvos seniūnijų sporto žaidynių varžybose. Seniūnija prisiseda prie įvairių sporto šakų oreganizuojamų varžybų ir čempionatų Šilalės mieste, tad miesto gyventojams yra puiki galimybė juose dalyvauti. Įrengti pėsčiųjų bei dviračių takai aplink miesto tvenkinį, palei miesto pušyną, įrengta tinklinio aikštelė palei tvenkinį, Bendruomenių parke įrengti treniruokliai, kuriuos seniūnija prižiūri, todėl gyventojams sudarytos sąlygos aktyviam poilsiui ir sportui.

**VALSTYBINIŲ (PERDUOTŲ SAVIVALDYBĖS) FUNKCIJŲ VYKDYMO PROGRAMA**

Gyvenamosios vietos deklaravimas, pažymų apie deklaruotą gyvenamąją vietą išdavimas, sprendimai dėl deklaravimo duomenų keitimo, įtraukimas į gyvenamosios vietos neturinčių asmenų apskaitą. Tikimasi tikslesnės gyventojų apskaitos.

Dalyvauti rengiant ir įgyvendinant darbo rinkos politikos priemones ir gyventojų užimtumo programas.

**KOMUNALINIO ŪKIO IR TURTO PROGRAMA**

Viešųjų kapinių nuolatinė priežiūra. Šias paslaugas vykdo du viešųjų kapinių prižiūrėtojai.

Vandens tiekimas prie bažnyčios, į evangelikų – liuteronų, Lietuvos partizanų kapines, gėlynų laistymas įsigijus reikiamą vandeniui vežti talpą su seniūnijos turima technika papildomai nekainuoja ir paslaugos nėra perkamos.

Atliekų (šiukšlių) išvežimas iš Šilalės miesto viešųjų, Gūbrių viešųjų ir evangelikų – liuteronų kapinių konteineriniu būdu. Ši paslauga perkama apklausos būdu einamųjų metų sezonui.

Lietaus nuotekų tinklų priežiūra – Šilalės rajono savivaldybės taryba 2015 m. gruodžio 29 d. sprendimu Nr. T1-314 šių tinklų prižiūrėtoju paskyrė UAB „Šilalės vandenys“. Iki minėtų tinklų perdavimo bendrovei, tinklų priežiūra bus vykdoma pagal sutartį. Paslaugos perkamos konkurso būdu.

Atliekų (šiukšlių) iš miesto bendrųjų teritorijų surinkimas – suvalytų šiukšlių, lapų ir kitų atliekų surinkimas į transporto priemonę ir išvežimas į sąvartyną, kad būtų užtikrinta pastovi tvarka ir švara miesto teritorijoje. Šios surinktos atliekos išvežamos į Tauragės regiono nepavojingų atliekų sąvartyną Tauragės rajone bei žaliųjų atliekų kompostavimo aikštelę Panerotyje, Šilalės r.

Žalių plotų (gazonų) priežiūra – seniūnijos turimais žolynų priežiūros mechanizmais (vejapjovės, krūmapjovės – trimeriai, vejų priežiūros traktoriai) pjaunama žolė.

Medžių sodinimas – medelių atsodinimas, želdynų įrengimas, medžių genėjimas ir formavimas. Stengiamasi formuoti mieste augančius želdinių vainikus bei lajas, suteikiant miestui gražesnį estetinį vaizdą bei pasodinti daugiau spygliuočių, siekiant pagyvinti bendrą miesto vaizdą, ypač žiemos, rudens periodu, kai nukrenta lapai. Tokiu būdu siekiama pagerinti ekologinę miesto situaciją.

Miesto tvarkymas, valymas – šiuos darbus atlieka miesto seniūnijos darbuotojai (16 žmonių) ir dirbantys pagal užimtumo didinimo programą asmenys. Šiais darbais siekiama palaikyti švarą, tvarką mieste. Darbuotojai valo, prižiūri 52100 m² šaligatvių, takų, 29924 m² gatvių važiuojamosios dalies, 26016 m² daugiabučių gyvenamųjų kiemų, 613160 m² želdinių, 6204 m² automobilių stovėjimo aikštelių, 3151 m² aikščių.

Medžių vainikų formavimas, genėjimas, avarinių medžių pjovimas, gėlynų įrengimas – priežiūra, avarinių, stichinių nelaimių, chuliganizmo padarinių likvidavimas, darbo inventoriaus įsigijimas, darbo saugos priemonių įsigijimas, spec. rūbų įsigijimas, įvairių medžiagų įsigijimas smulkiam remontui atlikti. Tikslas – užtikrinti bendrą miesto estetinį – kultūrinį vaizdą.

Programos lėšomis vykdomi Šilalės miesto žiemos tarnybos (priežiūros) darbai: sniego valymas, gatvių dangų barstymas tech. druska, smėlio – druskos mišinio gamyba ir pateikimas su tara į miesto gatves. Gatvių su žvyro dangos priežiūra: greideriavimas, žvyro papildymas. Miesto gatvių su asfaltbetonio danga priežiūra – duobių užtaisymas. Miesto gatvių horizontalus ženklinimas, eismo reguliavimo priemonių įrengimas (kelio ženklai).

Ilgalaikio materialinio turto einamasis remontas– daugiabučių gyvenamųjų namų kiemų įrenginių remontas, sporto aikštelių remontas – priežiūra, maudymosi vietų prie tvenkinio tvarkymas, miesto suolų remontas, lieptų per Lokystos ir Ašučio upes remontas, pušyno įrenginių remontas. Tikslas – užtikrinti miesto infrastruktūros ir pagalbinių objektų tinkamą funkcionavimą.

Gatvių apšvietimas – šioje programos dalyje numatoma atlikti būtinus darbus, paslaugas, kad būtų užtikrintas esamo miesto apšvietimo tinklo funkcionavimas. Tai sudaro šviestuvų aptarnavimas, naujos apšvietimo valdymo sistemos įsigijimas, valdymo blokų atnaujinimas ir aptarnavimas, išlaidos eksploatacinėms medžiagoms ir darbams, išlaidos elektros energijai, galios reguliatorių aptarnavimas, išlaidos mobiliojo ryšio valdymo blokams valdyti, nuotolinio valdymo sistemos aptarnavimas, remontas.

**LĖŠOS PROGRAMŲ VYKDYMUI**

Lėšas aukščiau išvardintų programų vykdymui skiria Šilalės rajono savivaldybės taryba. Lėšų poreikis pagal programas iš viso – 1094406,0 Eur, skirta 594403,0 Eur.

**1.** **Savivaldybės funkcijų įgyvendinimo ir valdymo tobulinimo programa**: **planuota** – **68997,0 Eur, skirta – 60003,0 Eur, iš jų:**

1.1. Seniūnijų finansinio, ūkinio bei materialinio aptarnavimo užtikrinimas: planuota – 66077,0 Eur, skirta – 58503,0 Eur;

1.2. Savivaldybės administracijos ir seniūnijos darbuotojų įgūdžių ir kompetencijos gerinimas: planuota – 520,0 Eur, skirta – 300,0 Eur;

1.3. Seniūnaičių ir kaimo bendruomenių pirmininkų veiklos rėmimas: planuota – 2400,0 Eur, skirta – 1200,0 Eur.

**2. Kultūros ugdymo ir etnokultūros puoselėjimo programa: planuota – 46300,0 Eur, skirta – 35000,0 Eur, iš jų:**

2.1. Kultūros tradicijų ir mėgėjų meninės veiklos rėmimas – 35000,0 Eur:

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Kalėdinės – Naujametinės eglės ir miesto papuošimas | 20000,0 | 20000,0 |
| 2. | Eglės įžiebimo ir Naujametinis fejerverkas | 4000,0 | 4000,0 |
| 3. | Apšvietimo stulpų šventinių šviečiančių papuošimų remontas ir pajungimas | 600,0 | 600,0 |
| 4. | Girliandos medžiams 4 x 350,0 Eur | 1400,0 | - |
| 5. | Stulpų dekoracijų Maironio g. ir V. Kudirkos g. įsigijimas, prijungimas | 4500,0 | - |
| 6. | Miesto šventės fejerverkas | 2500,0 | 2500,0 |
| 7. | Miesto šventės organizavimas, miesto papuošimo atributikos iškabinimas ir demontavimas | 3600,0 | - |
| 8. | Šokantis fontanas miesto šventei | 5000,0 | 5000,0 |
| 9. | Miesto papuošimas (parengimas) valstybinių švenčių proga ir kitų renginių proga | 1200,0 | 400,0 |
| 10. | Vėliavų įsigijimas | 500,0 | 500,0 |
| 11. | Joninių šventės organizavimo išlaidos | 1000,0 | - |
| 12. | Saldainiai vaikams Kalėdų proga | 2000,0 | 2000,0 |
|  | **Iš viso:** | **46300,0 Eur** | **35000,0 Eur** |

**3. Kūno kultūros ir sporto programa: planuota – 2130,0 Eur, skirta – 1000,0 Eur, iš jų:**

3.1. Poilsio ir sporto priemonės: planuota – 2130,0 Eur, skirta – 1000,0 Eur:

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Išlaidos sportininkų maitinimui | 350,0 | - |
| 2. | Sporto komandų apdovanojimui | 1780,0 | 1000,0 |
|  | **Iš viso:** | **2130,0 Eur** | **1000,0 Eur** |

**4. Valstybinių (perduotų savivaldybėms) funkcijų vykdymo programa: planuota – 59325,0 Eur, skirta – 597,0 Eur iš jų:**

4.1. Gyvenamosios vietos deklaravimas: planuota – 300,0 Eur, skirta – 177,0 Eur;

4.2. Užimtumo didinimo programos organizavimas: planuota – 59025,0 Eur, skirta – 0,0 Eur;

4.3. Socialinė parama mokiniams už įsigytus mokinio reikmenis: planuota 0,0 Eur, skirta – 420,0 Eur.

**5. Komunalinio ūkio ir turto programa: planuota** **– 917654,0 Eur, skirta – 497803,0 Eur, iš jų:**

5.1. Atliekų išvežimas iš kapinių ir bendrojo naudojimo teritorijų: planuota – 36308,0 Eur, skirta – 31055,0 Eur.

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Automobilių skaičius | 1 |  |
| 2. | Metinė rida km | 20000 |  |
| 3. | Skysto kuro poreikis l/100km | 16 |  |
| 4. | Kuro kaina 1l | 1,83 |  |
| 5. | Kuro išlaidos iš viso(16,0/100km x 20000 = 3200 x 1,83) : | 5856,0 | 5856,0 |
| 6. | Tepalų išlaidos iš viso (10 x 3,90) | 39,0 | 39,0 |
| 7. | Techninė apžiūra ir civilinės atsakomybės draudimas | 160,0 | 160,0 |
| 8. | Transporto remontas | 2000,0 | 2000,0 |
|  | **Iš viso:** | **8055,00 Eur** | **8055,0 Eur** |

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Šiukšlių išvežimas iš konteinerių (vietinė rinkliava) | 8000,0 | 8000,0 |
| 2. | Atliekų (šiukšlių) iš miesto bendrųjų teritorijų pridavimas į sąvartyną (150 x 77,24) | 11586,0 | 8333,0 |
| 3. | Žaliųjų atliekų išvežimas ir pridavimas į sąvartyną (150 x 27,53) | 4129,50 | 3109,0 |
| 4. | Kapinių atliekų surinkimas (250 x 18,15) | 4537,50 | 3538,0 |
|  | **Iš viso:** | **28253,0 Eur** | **23000,0 Eur** |

5.2. Žvyruotų gatvių paprastasis remontas mieste ir kaimiškosiose seniūnijose: planuota – 3000,00 Eur, skirta – 0,00 Eur;

5.3. Asfaltbetonio dangų paprastasis remontas mieste ir kaimiškosiose seniūnijose: planuota – 2000,00 Eur, skirta – 0,00 Eur;

5.4. Vietinės reikšmės kelių ir gatvių su žvyro danga mieste ir kaimiškosiose seniūnijose priežiūra (greideriavimas): planuota – 2000,00 Eur, skirta – 1000,00 Eur;

5.5. Gatvių ženklinimas ir kelio ženklų įrengimas Šilalės mieste ir seniūnijose: planuota – 2310,00 Eur, skirta – 2310,00 Eur;

5.6. Šaligatvių ir pėsčiųjų takų priežiūra ir plėtra: planuota – 284303,00 Eur, skirta -236586,00 Eur.

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | | **Išlaidų pavadinimas** | | **Projektas** | | **Patvirtinta** | |
| 1. | | Lietaus nuotekų tinklų priežiūra | | 9000,0 | | 5000,0 | |
| 2. | | Mechanizuotas gatvių šlavimas, valymas traktorius ISEKI TA-235, (degalai, tepalai, eksploatacija) | | 5000,0 | | 5000,0 | |
| 3. | | Traktoriaus KIOTI CK2810 ir jo įrenginių priežiūra išlaikymas (degalai, tepalai, eksploatacija) | | 5000,0 | | 5000,0 | |
| 4. | | Automobilio FIAT DUCATO išlaidos miesto tvarkymo darbams (degalai, tepalai, remontas, draudimas, tech. apžiūra ir kt.) | | 6000,0 | | 5000,0 | |
| 5. | | Tvenkinio paplūdimių, vaikų žaidimo aikštelių smėlio papildymas | | 1200,0 | | - | |
|  | | **Iš viso:** | | **26200,0 Eur** | | **20000,0 Eur** | |
| **Eil. Nr.** | **Išlaidų pavadinimas** | | **Projektas** | | **Patvirtinta** | |
| 1. | Krovininio automobilio įsigijimas | | 20000,0 | | 20000,0 | |
|  | **Iš viso:** | | **20000,0 Eur** | | **20000,0 Eur** | |

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Turgelio V. Kudirkos g. grindinio remontas | 25000,00 | - |
| 2. | Pavėsinės | 5500,00 | 5500,0 |
|  | **Iš viso:** | **23000,0 Eur** | **5500,0 Eur** |

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Šlavimo įrenginys prie traktoriaus „John Deere“ | 7400,0 | 7400,0 |
|  | **Iš viso:** | **7400,0 Eur** | **7400,0 Eur** |

5.7. Rajono gatvių apšvietimo užtikrinimas: planuota – 170676,00 Eur, skirta – 120000,0 Eur:

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Išlaidos šviestuvų aptarnavimui 1500,0 x 12 | 18000,0 | 18000,0 |
| 2. | **Išlaidos elektros energijos įsigijimui:**  250000 kWh x 0,50 Eur = 125000,00 Eur  **Išlaidos elektros energijos persiuntimo paslaugai:**  250000 kWh x 0,0314 = 7850,00 Eur,  **Galios dedamoji – 310,5 x 2,60 x 12 = 9687,60 Eur** | 142538,0 | 91862,0 |
| 3. | Nuotolinio valdymo blokų nuotolinis aptarnavimas 249,0 x 12 | 2988,0 | 2988,0 |
| 4. | Nuotolinio valdymo blokų remontas | 2000,0 | 2000,0 |
| 5. | Mobilaus ryšio išlaidos valdymo pultų valdymui | 150,0 | 150,0 |
| 6. | Išlaidos remonto paslaugoms | 5000,0 | 5000,0 |
|  | **Iš viso:** | **170676,0 Eur** | **120000,0 Eur** |

5.8. Gatvių apšvietimo tinklų įrengimas: planuota – 210355,00 Eur, skirta – 20000,00 Eur:

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Apšvietimo tinklo įrengimas A. Stulginskio g. | 27000,0 | - |
| 2. | Apšvietimo tinklo įrengimas Zobėlijos g. ruože nuo Dievyčio g. iki Šilo g. | 16200,0 | 5000,0 |
| 3. | Elektros atvedimas ir prijungimas į modulinį namelį Civilinėse kapinėse Gūbrių k. | 3000,0 | - |
| 4. | Žemaitės g. 4, 6, 8, namų kiemų apšvietimo įrengimas | 19604,0 | - |
| 5. | Maironio g. 19, 21, 22, 23, 25 namų kiemų apšvietimo įrengimas | 37900,0 | - |
| 6. | Kovo 11-osios g. 27 kiemo apšvietimo įrengimas | 10205,0 | - |
| 7. | Dariaus ir Girėno g. 37 namo kiemo apšvietimo įrengimas | 9493,0 | - |
| 8. | Kovo 11-osios g. 24, 26 kiemų apšvietimo įrengimas | 7974,0 | - |
| 9. | D. Poškos g. 6, 10, 14 namų kiemų apšvietimo įrengimas | 19872,0 | - |
| 10. | Kultūros centro kiemo apšvietimo įrengimas | 44107,0 | - |
| 11. | Pėsčiųjų perėjų apšvietimo įrengimas 5 x 3000,0 Eur | 15000,0 | 15000,0 |
|  | **Iš viso:** | **210355,0 Eur** | **20000,0 Eur** |

5.9. Gėlynų įrengimas ir priežiūra: planuota – 48575,00 Eur, skirta – 33000,00 Eur:

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Gėlių įsigijimas, želdinių sutvarkymas | 11500,0 | 10125,0 |
| 2. | Darbo inventoriaus įsigijimo išlaidos (visuomenei naudingus, viešus nemokamus darbus dirbančiųjų aprūpinimas inventoriumi – įrankiais, darbų saugos priemonėmis, spec. rūbais) | 5000,0 | 5000,0 |
| 3. | Suolai 2 vnt x 400,00 Eur | 800,0 | 800,0 |
| 4. | Šiukšliadėžių įsigijimas 25 vnt x 155,00 Eur | 3875,0 | 3875,0 |
| 5. | Žalių plotų (gazonų ir kitų teritorijų) šienavimas- priežiūra (degalai tepalai krūmapjovėm, vejapjovėm, eksploatacinės medžiagos) | 6000,0 | 5000,0 |
| 6. | Ašučio ir Lokystos upių pakrančių tvarkymas | 1000,0 | 500,0 |
| 7. | Lurdo prie Katalikų bažnyčios apželdinimo darbai | 500,0 | 200,0 |
| 8. | Bendruomenių parko tvarkymas, šienavimas | 2000,0 | 1500,0 |
| 9. | Miesto suolų remontas | 2000,0 | 1000,0 |
|  | **Iš viso:** | **32675,0 Eur** | **28000,0 Eur** |

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Fontano siurblio profilaktinis remontas | 2000,0 | - |
| 2. | Vejos pjovimo traktorių, trimerių, šlavimo mašinų, sniego valytuvų ir kitos technikos remontas | 5000,0 | 3000,0 |
|  | **Iš viso:** | **7000,0 Eur** | **3000,0 Eur** |

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Vazonų gėlėms įsigijimas 2 vnt x 1500,0 Eur (prie Laisvės Šauklio) | 3000,0 | - |
| 2. | Vazonų gėlėms įsigijimas 8 vnt x 600,0 Eur | 4800,0 | 2000,0 |
| 3. | Skelbimo lentų įsigijimas 2 vnt x 550,0 Eur | 1100,0 | - |
|  | **Iš viso:** | **8900,0 Eur** | **2000,0 Eur** |

5.10. Medžių kirtimo, sodinimo, tvarkymo ir pertvarkymo darbai: planuota – 9500,00 Eur, skirta – 7000,00 Eur:

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Medžių vainikų formavimas, genėjimas, pjovimas | 7000,0 | 7000,0 |
| 2. | Avarijų, stichinių nelaimių, chuliganizmo padarinių likvidavimas (priklauso nuo faktinių avarijų ir chuliganizmo pasekmių) | 1000,0 | - |
| 3. | Medžių sodinimas (sodinukai) | 1500,0 | - |
|  | **Iš viso:** | **9500,0 Eur** | **7000,0 Eur** |

5.11. Kapinių teritorijų priežiūra rajono seniūnijose (veikiančių ir neveikiančių kapinių): planuota – 126127,0 Eur, skirta – 26852,0 Eur:

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Netarnybinių automobilių naudojimas tarnybos tikslams išlaidų kompensavimas Šilalės miesto viešųjų kapinių prižiūrėtojams 2 x 30,0 x 12 = 720,00 | 720,0 | 720,0 |
|  | **Iš viso:** | **720,00 Eur** | **720,0 Eur** |

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Šilalės viešųjų kapinių priežiūra (inventoriaus įsigijimas, degalai tepalai) | 1000,0 | 1000,0 |
| 2. | Vandens tiekimas prie bažnyčios, į kapines | 1000,0 | - |
| 3. | Šilalės viešųjų ir evangelikų liuteronų kapinių tvoros, vartų remontas | 3000,0 | - |
| 4. | Kapinių kvartalinių numerių įrengimas 20 x 50,0 Eur | 1000,0 | 1000,0 |
|  | **Iš viso:** | **6000,0 Eur** | **2000,0 Eur** |

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Šilalės viešųjų kapinių tvoros 1 / 3 dalies remontas | 85600,0 | - |
| 2. | Modulinio namelio pastatymas viešosiose kapinėse Gūbrių k. | 7500,0 | - |
|  | **Iš viso:** | **93100,0 Eur** | **0,0 Eur** |

5.12. Vaikų žaidimų aikštelių įrengimas: planuota – 9000,00 Eur, skirta – 9000,00 Eur:

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Vaikų aktyvaus poilsio zonos Lakštingalų g. dangos atnaujinimas (asfaltavimas) | 7000,0 | 7000,0 |
| 2. | Krepšinio lentos su stovais 2 vnt. x 1000,0 Eur | 2000,0 | 2000,0 |
|  | **Iš viso:** | **9000,0 Eur** | **9000,0 Eur** |

5.13. Viešųjų tualetų priežiūra: planuota – 13500,00 Eur, skirta – 11000,00 Eur:

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Šilalės viešojo tualeto vandens tiekimui ir nuotekų tvarkymui | 1500,0 | 1000,0 |
| 2. | Biotualetų nuomai ir priežiūrai | 12000,0 | 10000,0 |
|  | **Iš viso:** | **13500,0 Eur** | **11000,0 Eur** |

**VERTINIMO KRITERIJAI**

2023 m. Šilalės miesto seniūnijos veiklos programos vertinimo kriterijai yra:

Operatyvus, kokybiškas, dėmesingas gyventojų (klientų) aptarnavimas, skirtų asignavimų efektyvus – ekonomiškas ir tikslingas panaudojimas, miesto infrastruktūros inžinerinių tinklų funkcionavimas, kokybiškas miesto bendrųjų teritorijų švaros – tvarkos užtikrinimas.

**IŠVADOS**

Ši seniūnijos veiklos programa atspindi seniūnijos kasdienius, neatidėliotinus poreikius 2023 m. ir artimoje perspektyvoje. Tai optimalus Šilalės miesto seniūnijos poreikių ir problemų iškėlimo planas – projektas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Seniūnaičių sueigos

2023-02-22 protokolu Nr. 08-8 (3.8.)